b'\n_START_ARTICLE_\nMiljana, Zagorska Sela\n_START_SECTION_\nZgodovina\n_START_PARAGRAPH_\nOb reki Sotli, takoj za dr\xc5\xbeavno mejo med Slovenijo in Hrva\xc5\xa1ko, severno od kri\xc5\xbei\xc5\xa1\xc4\x8da cest, ki povezuje Imeno z naselji Miljana, Plavi\xc4\x87 in Desini\xc4\x87 stoji dvorec Miljana. Gradnja dvorca, ki je trajala skoraj tri stoletja, se je pri\xc4\x8dela med leti 1591 do 1603. Dvorec, ki je bil v lasti hrva\xc5\xa1ke plemi\xc5\xa1ke rodbine Rotkaj (mad\xc5\xbearsko Rottkay) je grajen kot \xc4\x8detverokotna zgradba z notranjim dvori\xc5\xa1\xc4\x8dem, ki ga zapirajo krila stranskih objektov neenakih vi\xc5\xa1in in \xc5\xa1irin. Od za\xc4\x8detka 17. stoletja pa do sredine 19. stoletja, ko je bila gradnja kon\xc4\x8dana je dvorec ve\xc4\x8dkrat menjal svojo velikost in obliko. V prostorih kjer so sprejemali goste se nahajajo najpomembnej\xc5\xa1e   freske iz obdobja rokokoja na Hrva\xc5\xa1kem. Nekateri strokovnjaki menijo, da je stene poslikal slovenski baro\xc4\x8dni slikar Jo\xc5\xbeef Anton Lerchinger. Po smrti zadnjega iz plemi\xc5\xa1ke rodbine, ko je le ta leta 1739 izumarla,  Josipa Ivana Rotkaja je dvorec menjal mve\xc4\x8d lastnikov.'